Diari Oficial de la Generalitat Valenciana


Sumari del DOGV 8603, del 31-07-2019 (2019/6990)

RESOLUCIÓ de 3 de juny de 2019, de la Subdirecció General de Relacions Laborals, per la qual es disposa el registre i publicació de l'acord de la Comissió Paritària del I Conveni Col·lectiu d'empleats i empleades de finques urbanes de les províncies de València i Castelló per als anys 2018, 2019, 2020 i 2021. (Codi 50556767287040).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8603

Data del DOGV
:   31-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6990


Data del document
:   03-06-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 3 de juny de 2019, de la Subdirecció General de Relacions Laborals, per la qual es disposa el registre i publicació de l'acord de la Comissió Paritària del I Conveni Col·lectiu d'empleats i empleades de finques urbanes de les províncies de València i Castelló per als anys 2018, 2019, 2020 i 2021. (Codi 59048010080900). [2019/6990]  
  
Vist el text de l'Acta de la reunió celebrada el passat 7 de febrer de 2019, pel qual s'acorda la resposta de la Comissió Paritària a una sèrie de dubtes sobre la interpretació del I Conveni col·lectiu d'empleats i empleades de finques urbanes de les províncies de València i Castelló per als anys 2018, 2019, 2020 i 2021, acta firmada pel membres de la dita Comissió Paritària, i de conformitat amb el que disposa el Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, els articles 2 i 8 del Reial decret 713/2010, de 28 de maig, sobre registre i depòsit de convenis i acords col·lectius de treball, i els articles 3 i 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que establix l'article 51.1 de l'Estatut d'Autonomia de la Comunitat Valenciana, i en el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar la seua publicació en el Diari Oficial de la Generalitat Valenciana.  
  
València, 3 de juny de 2019.- El subdirector general de Relacions Laborals: Juan Ignacio Soler Tormo.  
  
  
Acta de la Comissió Paritària del 1r Conveni col·lectiu d'empleats i empleades de finques urbanes de les províncies de València i Castelló per als anys 2018, 2019, 2020 i 2021.  
  
Per CC.OO.  
Antonio Inarejos Verdejo  
  
Per UGT  
Vicente Martínez Trenco  
Encarna Vila Bataller  
  
Per INTERSINDICAL  
Marco Antonio Llerena Caridad  
José Guerrero Jiménez  
  
Per Associació de Propietaris i Comunitats de Propietaris de les Províncies de València i Castelló  
Remedios Vilanova Brotóns  
Ignacio Román Pascual  
Antonio Ortuño Ricart  
August Cambrils Pardo  
  
A València, a 7 de febrer de 2019, sent les 16.30 hores, reunides de manera extraordinària les persones al marge referenciades en la seua condició de membres de la comissió paritària del 1r Conveni col·lectiu d'empleats i empleades de finques urbanes de les províncies de València i Castelló  
  
Manifesten  
  
1. Que la reunió té per objecte estudiar i donar resposta a les consultes rebudes annexes a la present de la manera següent:  
A la Consulta 1 de data 10.10.2018 i consulta 3 de data 03.12.2018 plantejades per Assessoria Mediterrània:  
En reunió de la Comissió paritària del 1r Conveni col·lectiu d'empleats/as de finques urbanes, de data 07.02.2019, analitzada la seua consulta, indicar-li que en l'article 9 del mencionat conveni es detalla clarament cada un dels complements que menciona, molts dels quals ja eren d'obligada aplicació amb l'extensió del Conveni de Catalunya que durant més de deu anys ha estat vigent. Això mateix resulta aplicable a l'art.19 respecte a la roba de treball.  
Quant a la retribució mínima bruta anual, l'art.10 coincidix amb la vigència del conveni.  
  
A la Consulta 2 de data 12.11.2018 platejada per Javier Medina Medina:  
En reunió de la Comissió paritària del 1r Conveni col·lectiu d'empleats/as de finques urbanes, de data 07.02.19, analitzada la seua consulta indicar-li que es tracta d'un tema fiscal que no competix a aquesta Comissió. No obstant li remetem a la consulta vinculant núm. V5310/2016 a l'AEAT.  
  
Respecte a la Comunicació 4 de data 31.13.2018 platejada per Alfonso Joaquín Martín Carretero no és procedent resposta, Comunicació d'inaplicació  
  
A la consulta 5 de data 11.01.2019 plantejada per Guillermo Aragó Hervás:  
En reunió de la Comissió paritària del 1r Conveni col·lectiu d'empleats/as de finques urbanes, de data 07.02.2019, analitzada la seua consulta indicar-li que en l'article 9.2 del mencionat conveni es detalla clarament les condicions d'aplicació del mencionat complement.  
  
I, no havent-hi més assumptes que tractar, es va alçar la sessió a les 17.00 hores del dia indicat.